রাজধানীর উত্তরায় হিযবুত তাহ্রীরের সঙ্গে গোপন বৈঠকের অভিযোগে করা মামলায় জামায়াতে ইসলামীর আমির মতিউর রহমান নিজামী, সেক্রেটারি জেনারেল আলী আহসান মোহাম্মাদ মুজাহিদ ও নায়েবে আমির দেলাওয়ার হোসাইন সাঈদীর রিমান্ডের ক্ষেত্রে হাইকোর্টের দেওয়া নির্দেশনা স্থগিত হয়নি।  হাইকোর্টের নির্দেশনা-সংক্রান্ত আদেশ স্থগিত চেয়ে সরকারপক্ষের করা আবেদনের পরিপ্রেক্ষিতে গতকাল মঙ্গলবার আপিল বিভাগের চেম্বার বিচারপতি এস কে সিনহা কোনো আদেশ দেননি। ফলে হাইকোর্টের নির্দেশনা বহাল রয়েছে বলে সংশ্লিষ্ট আইনজীবী  জানিয়েছেন।  জানা যায়, উত্তরা থানার এ মামলায় রিমান্ড বাতিল চেয়ে জামায়াতের ওই তিন নেতার করা আবেদনের পরিপ্রেক্ষিতে গত ১৫ জুলাই হাইকোর্ট …